bookmaker
Bookmaker, person eller firma, som erhvervsmæssigt modtager eller formidler væddemål med faste odds; som regel om sport, men i Storbritannien, hvor bookmaking er udviklet, kan man vædde om næsten hvad som helst.
Bookmaking har været forbudt i Danmark, men i 1994 fik Dansk Tipstjeneste (nuv. Danske Spil) en monopoltilladelse til at arrangere spil af denne type. For at sikre sit lovfastlagte overskud, tilbyder Tipstjenesten dog så lave odds, at spillene ikke har opnået den udbredelse, der kendes fra bl.a. Storbritannien.